LAOAG CITY - Agpaspasar ti nakaro a trauma ti maysa a lakay a nahostage babaen ti maysa a maatap a drug addict idiay Batac City.
Nakatugaw iti motorsiklo na ti biktima a ni Victoriano Watson, agtawen ti 57 ken taga Nueva Era Ilocos Norte idi asitgan ti suspek a nabigbig a ni Jerry de Guzman, taga Brgy Canaam, Badoc Ilocos Norte nga adda iggem na a rambo knife.
Bigla nga ginammatan ti suspek ti biktima ket pilit nga inlugan na iti maysa a tricycle ken inturong na iti ciudad ti Laoag.
Kabayatan a nakalugan da iti tricycle ket inbilin ti suspek iti driver a saan nga agsarsardeng kadagiti police checkpoint gapu ta no agsardeng ket isu ti umuna na a patayen na sakbay ti kautibo na a lakay.
Naisalakan ti biktima babaen ti tulong ti PNP-Laoag kalpasan a napan nagreport ti driver ti tricycle.
Kuna ni Police Superintendent Reynaldo Ogay, Chief of Police ti Batac, sakbay a kinautibo ni de Guzman ni Watson ket nangitaray ti maysa a motorsiklo ken pinanggep na pay a bagkongen ti agtagikua.
Iti pannakiinnuman ti Bombo Radyo kenni de Guzman, inako na nga agus-usar daytoy ti maipawil a droga.
Kuna pay ni Ogay a kabayatan a nakapupok iti selda ket inposas da kalpasan a nadlaw da nga adda panggep na nga agpakamatay.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn